Meniere 


Suvi 2017 


n r 
y” A í AT TS y A 
k 4 > re AN 
ar -S 
i SLI K i. 
/ J. TiN 


Tinnitus, kuulmislangus, pearinglus 


Selles ajakirjas 


1. Lugejale 

2. Harjutused Meniere'i haiguse puhul 

3. Tinnitus ja rahvameditsiin 

4. Missugune dieet sobib menieerikutele? 
5. Kuulsaid menieerikuid — David Alstead 
6. Loengud Soomes Kuusankoski linnas 


KOOSTANUD 


l 


Hein 


SZ 


ar Kudevita 


C Ajakirja mistahes osade kopeerimine ilma allikale viitamata on keelatud 


Lugejale 


Stressi võitmise tähtsus 


Noortelt küsiti, mis on nende arvates stress.. ,,Elu, raha, õpingud, inimestevahelised 
suhted, harrastused, elukoha valik , tulevik ...” Nimekiri sai pikk. Stressist ja selle poolt 
põhjustatud tagajärgedest räägitakse tänapäeval palju. Öeldakse, et ikka nooremad ja 
nooremad kogevad oma elus hetki, mida võib nimetada stressiks. Kiirenev elutempo, tahe 
olla edukas, saavutada kõrgem positsioon elus, see kõik muudab elu keeruliseks. Stress on 
väga individuaalne nähtus. 

Kas stressi saab võita? Saab, kuid selleks on vaja, et inimenee teadbustaks endale stressi 
olemust. Mõnikord piisab sellestki, kui rääkida oma probleemidest mõne lähedase 
inimesega selle asemel, et pinget enda sees hoida. 

Ära mõtle pidevat oma muredele. See ei aita. Selle asemel tee midagi, mis sind huvitab. 
Tegele oma hobiga, olgu see siis missugune tahes. Liigu looduses. Eiole paremat kohta 
»akulaadimiseks”, kui loodus. Veel parem, kui sa saaksid seda teha koos kellegagi, kellest sa 
hoolid. Edu sulle! 


Neinar Kudevita 


Harjutused Meniere i 
haiguse puhul 


Ulevaade 

Meniere i haigus on sisekõrva väärtalitlusest tingitud seisund, mille sõnastas prantsuse arst 
Prosper Meniere. Haigus võib tekitada survetunnet ja tinnitust ühes või mõlemas kõrvas. 
Haigushoog, mis toob kaasa raskekujulise pearingluse, võib kesta mitu tundi. Pearinglusega 
liitub tavaliselt iiveldus ja muud vertiigole iseloomulikud sümptomid. Tasakaaluelunditele 
suunatud harjutused võivad vähendada või kergendada neid sümptomeid ja aidata 
organismil neid kergemini taluda 


Liikumisele põhinevad harjutused, nagu jalutamine ja lihtsamad võimlemisharjutused 
aitavad suurendada tasakaalu ja võidelda Meniere'i haiguse mõjudega. Seejuures ei ole 
olemas universaalseid harjutusi, mis oleksid ühevõrra sobivad kõigile menieerikutele. Arst 
või füsioterapeut võib soovitada teile erinevaid harjutusi, kuid ainult teie ise saate kindlaks 
teha, missugused neist on teile sobivad. 


Harjutused silmadele 


Kuna tasakaalutunnetus koosneb kolmest erinevast faktorist — tasakaaluelundist, nägemisest 
ja lihaste koordineeritusest, siis Meniere'i haiguse puhul on just tasakaaluelund see, mille 
töö on märgatavalt nõrgenenud. Selleks, et kompenseerida seda puudujääki, tuleb arendada 
võimaluse piirides ülejäänuid. Alljärgnevalt on ära toodud lihtsad harjutused silmade jaoks. 
Seda meetodit nimetatakse Cawthorne-Cooksey harjutusteks. Need kujutavad endast pea ja 
silmade liigutusi, mida võib sooritada istudes või selililamangus. Liigutage ainult silmi, 
mitte pead. 

1. suunake pilk viieks sekundiks otsmiku poole ja seejärel sama kauaks nina suunas, 


2. korrake sama, kuid nüüd vaadake alguses vasakule, siis paremale, 
3. hoidke oma sõrme väljasirutatud käsivarre pikkuses silmadest ja fokusseerige vaade 
sõrmele. Siis tooge sõrm aeglaselt umbes 30 sentimeetri kaugusele näost katkestamata selle 


vaatamist 


Valige ise korduste arv, mille puhul teil ei teki pearinglust. Järgmistel kordadel suurendage 
korduste arvu. 


Pt Pt . Üles ja alla 
vaatamine 


Vaatamine 
* vasakule ja 
paremale 


Silmaterade 
kokkuviimine 


Harjutused tasakaaluelundile 
Harjutus sooritatakse istudes. 


1. Viige pea aeglaselt kuklasse nii kaugele, et teil ei tekiks ebamugavustunnet. Hoidke 
asendit viis sekundit ja kallutage pea ette samuti viieks sekundiks 


2. Tehke sama pea küljelt küljele keerates. 


3. Istuge toolil või voodil. Asetage jalgade ette mingi väike ese. Kummardudes tõstke see 
maast, tõuske sirgelt istuma ja asetage ese tagasi maha. Korrake. 


Õlavöö lõdvestamine 
Istuge või seiske. Sooritage õlgadega ringe algul ühes, siis teises suunas. 
Kõiki harjutusi tehakse rahulikus tempos, vältides pearingluse provotseerimist. 


Tinnitus ja 
rahvameditsiin 


Käesolev artikkel on tõlgitud venekeelsest blogist. Ei ole kindel,. kas sellel mingisugust 
mõju tervisele on, kuid huvitav on lugeda, milliseid variante on rahvameditsiin soovitanud 
tinnituse raviks. Seda võib uskuda või mitte uskuda. Olgu see siis pigem lõbusaks 
vahepalaks. 


Tinnitus ja sellest vabanemine 


Tinnitusel on palju põhjuseid, kuid tulemus on üks — see on väga ebameeldiv. Niipalju, kui 
on põhjuseid — nii palju on ka lahendusi. Ja üks neist on tinnituse ravimine 
rahvameetoditega 


Kuid üldiselt on see teema üks olulisematest minu blogis. Saabub kirju, pakutakse 
retsepte, küsitakse neid. On ka kommentaare, seetõttu on ilmne, et teema on aktuaalne ja 
seda tuleb jätkata. 

Tinnituse põhjustajatest ja selle mitmekesisusest ning veresoonkonna häiretest kirjutasin 
juba eelmises blogis. Sellest saite aru, et neid põhjuseid on palju ning sellise nähtuse 
tekkimisel on esimeseks sammuks arsti külastamine, et teha kindlaks tinnituse tekkepõhjus. 
Ülevaatuse tulemusena koostatakse raviskeem. 


Aga põhjuseid on tõepoolest palju — alates osteokondroosist (vt. viidet) kuni ebasobivate 
hambaproteesideni. 
Sagedasematel juhtudel määravad arstid raviks B vitamiine, nikotiinhapet, joodipreparaate, 
aaloe ekstrakti. 


Traditsioonilise ravi kõrval on võimalik kasutada ka rahvameditsiini. Sellisel juhul on 
vajalik see eelnevalt kooskõlastada raviarstiga. 


Ravime tinnitust sibulamahlaga 


Koos köömnetega küpsetatud sibul aitab suurepäraselt kõrvavalude ja kõrvapõletiku 
puhul 
1. variant Pigistage sibulast paar tilka mahla ja niisutage sellega vatitampooni. Asetage see 
kõrva. Vajaduse korral teha seda ka teise kõrvaga. Kahe tunni möödumisel uuendage 
tampoone. 
2. variant Tilgutage kõrva 3-4 tilka sibulamahla. Seda meetodit kasutatakse ka alanenud 
kuulmisvõime puhul. Tervenemine saabub tavaliselt ruttu. 
Üks tinnituse põhjustest võib olla põskkoopa põletik. Ka seda on võimalik ravida 
sibulamahlaga. 
Võtame pool klaasitäit kuuma vett, pool teelusikatäit mett, ühe sibula mahl. Segame ja 
jätame 5-6 tunniks seisma.Kurname segu ja peseme sellega nina võimalikult sügavalt mitu 
korda päevas. 


Tinnituse ravimine maasikatega 


Üks laialtlevinud tinnituse pühjustaja on ateroskleroos. Kui see on põhjuseks, tuleb 
loobuda traditsioonilisest teest ja kohvist ja hakata tarvitama maasikaleheteed. Taimeteed on 
soovitav magustada meega. Teed võibtarvitada piiranguteta, kuid minimaalselt kaks korda 
päevas. Varsti märkate, et koos tinnituse nõrgenemise või kadumisega ka teie vaimuteravus 
suureneb. 


Tinnituse ravi mädarõikaga 


Nii nagu maasikagi puhul, on ateroskleroosi võimalik ravida ka mädarõikaga. Sellisel 
juhul on vajalik valmistada mädarõika ja hapukoore pasta. Puhastatud mädarõigas 
kooritakse ja leotatakse paar tundi. Riivida mädarõika juur ja lisada 1 teelusikatäis seda 
klaasitäie hapukoore hulka. Selle tulemusena saame klaasitäie aromaatset hapukoort, mida 
võib tarvitada salatite valmistamiseks, aga seda võib tarvitada ja 1 teelusikatäis iga 
söögikorra ajal. 


Tinnituse ravi taruvaigu tampoonidega 

Taruvaik on väga aktiivne aine ja ravib erinevaid tervisehäireid. Taruvaigu-alkoholi 
tinktuuri kasutatakse nohu, bronhiidi, kopsupõletiku, gastriidi, koliidi, kõhupuhituse, 
tsüstiidi, — prostatiidi, nefriidi, silma- ja  körvahaiguste, = hambaprobleemide, 
seeninfektsioonide ja nahalöövete puhul. Taruvaik on tõhus ka tinnituse raviks. 


1. variant (kui ei ole valmis piirituselahust) 


100-s grammis piirituses lahustada 15 grammi taruvaiku ja hoida 10 päeva pimedas kohas. 
Peale seda segada 40 grammi rafineeritud päevalilleõli 10 grammi lahusega. 


Enne kasutamist loksutada segu niisutada sellega tampooni ja asetame selle kõrva 24 
tunniks. Peale seda teeme vaheaja 12 tundi ja kordame sama uuesti. Neid protseduure 
korrata 20 korda. Tinnitus nõrgeneb ja kuulmine paraneb. 


2. variant 

Võetakse 30-40 protsendiline piirituslahus ja tehakse järgmine segu: 
1 supilusikatäis lahust segatakse 4 supilusikatäie oliivõliga. Enne kasutamist loksutada, 
niisutada vatitampoon ja asetada kõrva. Tampooni hoitakse kõrvas 36 tundi, siis peetakse 
ööpäevane vahe ja korratakse protseduuri. Kokku tehakse seda 10 korda. 


Tinnituse ravimine lodjapuu marjadega 


Lodjapuu marju kasutatakse paljude haiguste puhul. Käesoleval juhul on see kasulik, 
kuna eemaldab veresoonte spasme ja ravib ateroskleroosi, järelikult mõjub hästi ka tinnituse 
puhul. 

Segame võrdses koguses mett ja lodjapouumarju. Paneme selle segu väikesesse linasest 
riidest kotikesse, mille sulgeme sõlmega. Paneme saadud kotikese kõrva sõlm väljapoole. 
Kotike jääb paigale kogu ööks. See segu peaks parandama ka kuulmist. 


Tinnituse ravimine ristikheinaga 


Ristikheina kasutatakse ateroskleroosi, peavaludega Meniere i haiguse ja tinnituse raviks. 
Kuigi see ei ole veel kaugeltki kogu ristikheina kasutusala. Keedame tee kuivatatud 
ristikheinaõitest ja joome seda 1 klaasitäis kaks korda päevas. 


Tinnituse ravi tilliga 


Valmistame tõmmise — 1 klaasitäie tilliseemnete kohta 2 liitrit kuuma vett valame 
emaileeritud kastrulisse, mähime käterätikusse ja laseme seista üle öö. Mitte kasutada 
termost! Juua 2 supilusikatäit 3 korda päevas kuni tõmmise lõppemiseni. 

Sellega paralleelselt on soovitav juua päevas 30 grammi (mitte rohkem) viina. 


TInnituse ravimine mandliõliga 


Tilgutame 2-3 tilka soojendatud mandliõli kõrva 2 korda päevasTinnituse ravi melissiga 
20 grammi melissi valada üle 1 liitri keeva veega ja laseme tõmmata tunni jooksul. Juua 
250 grammi tõmmist soojalt 3 korda päevas. Soovi korral lisada mett. 


Tinnituse ravimine riisiga 


Riis puhastab = efektiivselt organismi ja aitab ka vabaneda  tinnitusest 
3 supilusikatäit riisi valatakse üle poole klaasi keeva veega ja jäetakse ööseks seisma. 
Hommikul valame ära seisnud vee ja lisame sama koguse värsket vett. Keedame segu 2-3 
minutit. Eemaldame tekkinud vahu ja lisame riisi hulka 3 peenekshakitud küüslaugu küünt. 
Soola mitte lisada! Sööme riisi soojalt. Seda teha, kuni tinnitus on kadunud. 


Tinnituse ravimine piima ja joodiga 


ENNE KASUTAMIST KONSULTEERIGE KINDLASTI ENDOKRINOLOOGIGA. 
MITTE KASUTADA, KUI TEIL ESINEB KILPNÄÄRME ÜLETALITLUST! 


Üks raviseanss — 20 päevaVõta,e 5% joodilahuse ja piima. Esimesel päeval lisame veidi 
vähem, kui klaasitäiele piimale 1 tilk joodi ja joome selle ära. Iga päev lisame ühe tilga 
joodi rohkem. Nii toimime 10 päeva. Alates 11-st päevast vähendame iga päev ühe tilga 
võrra. Teeme vaheaja kaks nädalat ja kordame raviseanssi. Kokku teeme seda kolm korda. 

See retsept on efektiivne, kui tinnitus on tingitud joodipuudusestTinnituse ravi 
sidrunikoorega 

Kui tinnitusega kaasneb kuulmislangus, ärge heitke meelt, vaid proovige närida nii tihti, 
kui võimalik sidrunikoort. 


Üldised soovitused tinnituse puhul 

* On oluline jälgida dieeti, süüa vähem rasvast liha ja rohkem puu- ja juurvilja. Igapäevaselt 
tuleks kasutada B, A, E vitamiine ja tsinki. 

* Masseerida kaela- ja õlapiirkonda. Võtta vahelduvdušši* Loobuda suitsetamisest, 
alkoholist. Oluline on võimalikult korralik uni. 

* Vältida valju muusikat, eriti kõrvaklappidest. 

* Tinnitus võib tekkida ka selgroo osteokondroosi tagajärjel. Selle kindlakstegemiseks 
pöörduge spetsialisti poole, kes suure tõenäosusega saadab teid kompuuteruuringutele. Kui 
põhjus on selles, määratakse teile ravimeid, massaaži, ravivõimlemist, mille tagajärjel 
tinnitus peaks kaduma. 

* Tinnitus võib olla tingitud ka mõnedest ravimitest, näiteks aspiriinist ja antibiootikust 
nimega Gentamütsiin. 

* Iga päev masseerige oma kõrvalesti. See on tervishoiu koha pealt väga kasulik, eriti 
hommikul 

* Vahetage tee ja kohv taimetee vastu, kõige parem oleks maasikalehetee 

* Ärge veetke liiga kaua aega arvuti või televiisori ees istudes 


Kõige tähtsam soovitus, kui teil kõrvad undavad 
Selleks et teada saada põhjust, pole vaja seda uurida kohvipaksult, vaid külastada 
asjatundlikku arsti, kes teeb kindlaks tinnituse algpõhjuse ja koostab teile raviplaani. 


Vene keelest tõlkinud Heinar Kudevita 


Tõlkijalt: 
Ülalolev artikkel on avaldatud selle autori loal ja heakskiitmisel. Suhtun sellesse 
objektiivselt ehk teiste sõnadega ei võta selle suhtes seisukohta. 


http://plett.ru/lechim-shum-narod-sredstva/ 


Missugune dieet sobib 
menieerikutele? 


Õige dieedi järgimine võib aidata Meniere'i haigust põdevald inimesi. Selles artiklis 
leiate soovitusi, milliseid toiduaineid valida ja millest hoiduda. 


Kas teil on esinenud pearinglust või tasakaaluhäireid? Kliiniliselt nimetatakse seda 
vertiigoks. Selle esinemisel tundub, nagu ümbritsev keskkond keerleks teie ümber. 
Suuuremalt jaolt on see tingitud sisekörva väärtalitlusest. Samasugune on olukord Meniere i 
haiguse puhul. Lihtsamalt öeldes on tegemist vedeliku rõhu tõusuga sisekõrvas, mis 
põhjustab vertiigo tekkimise ja kuulmislanguse. Sellineolukord võib tekkida mistahes 
vanuses. Selle vastu ei ole ravi, kuid teatud kindla dieedi järgimisega on võimalik hoida 
sümptomid kontrolli all. 


Dieet Meniere i haiguse puhul 


Selle dieedi eesmärk on piirata toitude osatähtsust, mis põhjustavad vedeliku kogunemise 
organismi. Sellised toidud on need, mis sisaldavad rohkelt soola või suhkrut. Ainuüksi 
igapäevane soola vähendamine aitab kaasa haigusnähtuste leevenemisele. Järgnevalt 
nimekiri toitudest, mida tuleb vältida, kui põete Meniere i haigust: 


* Soola sisaldavad toidud, nagu krõpsud 

* Valmistoidud, konserveeritud toidud 

* Soolakurgid, sojakaste, ketšup, sinep, salatikastmed 

* Toidud, mis sisaldavad rohkelt suhkrut, nagu magustoidud, jäätis, šokolaad, kompvekid 
* Kofeiini sisaldavad toiduained (kohv, must tee, šokolaad) 


Konsulteerige arstiga enne dieedi alustamist. Et dieedi mõju oleks kiirem, lõpetage 
suitsetamine ja alkoholi tarbimine. 


Soovitusi 


Teie dieet peaks sisaldama värskeid puu- ja juurvilju, täisteratooteid ja muid värskeid 
toiduaineid. 

Enne ostmist lugege, mida on väikeses kirjas kirjutatud toote pakendile. Enamasti on 
selleks lisaained, mille hulgas on ka mittesoovitavad lisandid. Ärge ostke toiduaineid, milles 
on liiga palju soola või suhkrut, aga ka maitsetugevdajaid, värvaineid, säilitusaineid, eriti 
naatriumglutamaati. 

Toidu valmistamisel lisage võimalikult vähe soola. Asendage see teiste maitseainetega. Ärge 
kasutage valmiskastmeid salatite valmistamisel. 


Kohv ja muud kofeiini sisaldavad tooted võivad kutsuda esile tervisliku seisundi, mis 
sarnaneb migreenile. Seetõttu on soovitav neist täielikult loobuda. Selle asemel tarbige 
taimeteesid, rohelist teed või värsket puuviljamahla. 


Soovitav on tarbida piisavalt vett iga päev. Koos toidus sisalduva veega võiks selle kogus 
olla 1,5 —2 liitrit päevas. 

Lõpuks, kui te olete alustanud dieediga, pidage meeles, et oluline on süüa regulaarselt 
võimalikult samal ajal iga päev. Sama tähtis on hoiduda stressist, mida on siiski kergem 
öelda kui teha. Kõik see nõuab inimeselt omapoolset panust, kuid ilma selleta ei tule ka 
tagajärge. 


Inglise keelest tõlkinud 
Heinar Kudevita 


http://www.buzzle.com/articles/menieres-disease-diet.html 


Kuulsaid menieerikuid 


David Alstead 


David on kogenud pianist, kes jätkab oma karjääri hoolimata vasaku kõrva 
operatsioonijärgsest kurdistumisest, kui noormees oli alles 19-aastane. Operatsiooniga püüti 
ravida tema Meniere i haigust, küll kahjuks tagajärjetult Vaatamata sellele on ta edukas 


muusik, keda on korduvalt hinnatud ajakirja ,,Unsigned Artist of the Month” poolt. Tema 
muusika on võitnud rahvusvahelisi preemiaid Eric Stokesi lauluvõistlustel. Ta on tuntud ja 
hinnatud klassikalise muusika sõprade hulgas. 


Loeng Kuusankoskel 


Kuusankoski — linn Lõuna-Soomes. 


Sain kutse ühingult Kuusaan Kuuloset esinemiseks tänu oma soomlasest sugulasele, kes 
kuulub samuti vaegkuuljate hulka. Valik oli minu, kas rääkida tinnitusest või Meniere i 
haigusest. Kuna tinnitus on siiski rohkem levinud, jäi esialgu valik selle peale. 


"Korvat soi... mitä tehdä?" 
Tinnitus- ja Menieren taudit 
ti 25.4. klo 16.00 
Toimitila Etappi 
Urheilukentäntie 3, Kuusankoski 


Vieraana Heinar Kudevita 
Viron Tinnitus- ja Meniere yhdistyksen puheenjohtaja 
Tervetuloa! 
Kuusaan Kuuloset ry 


Huvilisi oli kogunenud tisna palju 


Vastuvõtt kujunes ootamatult südamlikuks. Kuulajaskond reageeris elavalt ja vahepeal 
tundus, et küsimustele ei tulegi lõppu. 

Kuna minu sugulase abikaasa juhatab Soome sõjaorbude ühingut, siis tuli temalt kutse 
esineda järgmisel päeval ka tema ühingus. 


Ka siin sain hea vastuvotu osaliseks ja pidin vastama arvukatele ja sealjuures tisna 
asjalikele kiisimustele. 

Kuna vastukajad ja tagasiside oli eriti soodne, sain sama päeva õhtul kõne Kuusaan 
Kuuloste juhatajalt pr. Helga Puraselt kutsega uue loengu esitamiseks mai kuus. Võtsin 
kutse muidugi rõõmuga vastu. 


Kuuloliitto ry 
Kuusaan Kuuloset ry 


Kuuloauto 
17.5.2017 klo 10 - 12 


Kettumäen Palvelukeskus, Kettumäentie 2, Kuusankoski 
Ilmoittautuminen Väentuvassa 
Tehdään kuuloseula henkilöille joilla EI OLE KUULOLAITETTA 
Maksu 10 €/henkilö 


Luennoitsijana klo 10.00 — 11.00 Viron Tinnitus ja Meniere 
Yhdistyksen 


puheenjohtaja Heinar Kudevita 


Tervetuloa kuulolle 


Loeng toimus Kuusankoski vanurite päeva- ja hooldekodus Ketunpesä (Rebasepesa). 
Selle asutuse kirjeldus vajaks rohkem ruumi ja paremat sulge, kui minu oma. Siiski võiksin 
ma selle kokku võtta ühe sõnaga — super! 

Ka sealne loeng möödus igati edukalt. Seekord rääkisin Meniere i haigusest. Nüüdki 
esitati palju küsimusi ja mõne inimesega tekkis pikem jutuajamine, mille puhul teised 
ootasid kannatlikult järjekorras. 


Loengupaigast suundusime kuulmisuuringuteks kohandatud autoga mõne kilomeetri 
kaugusele linnaserva, kus toimus kuulmisuuringutest huvitatud inimeste vastuvõtt. Ka seal 
tuli rääkida inimestele, mida kujutab endast tinnitus ja mida selle esinemisel teha. Neid 
sündmusi jääb meenutama tänukiri minu seinal. 

Kuusaan Kuuloset ry kiittää Teitä 
HEINAR KUDEVITA 


erinomaisesta luentosarjasta ja 
toivottaa menestystä työssänne 


17.toukokuuta 2017 


J. JA. Ct 


Helga Puranen Inkeri Pyykkö 
Puheenjohtaja Sihteeri 

